Bogdans Šahno

Bogdans Šahno (, 1868—1955) bija Latvijas poļu izcelsmes jurists un sabiedriskais darbinieks, Krievijas Impērijas Valsts Domes I sasaukuma deputāts no Vitebskas guberņas.Боиович М. М. Члены Государственной думы (Портреты и биографии). Первый созыв. М, 1906

 Dzīvesgājums 

Dzimis 1868. gada 14. oktobrī Juzefovas muižas īpašnieka Broņislava Šahno ģimenē.Bohdan Szachno (ID: psb.33035.1) no Polski Słownik Biograficzny t. 46 s. 357
Pēc mācībām ģimnāzijā studēja Tērbatas Universitātes Juridiskajā fakultātē, 1887. gadā iestājās Tērbatas poļu studentu korporācijā Polonia.
Kopā ar jaunāko brāli Marianu Šahno (1870—1923) ieguva savā īpašumā Juzefovas un Hoftenbergas muižas. Ap 1900. — 1901. gadu vēlīnā historicisma stilā uzcēla jaunu Juzefovas muižas ēku pēc arhitekta Vilhelma Neimaņa projekta, bet viņa brālis Marians Šahno uzcēla Hoftenbergas muižas kungu māju. Nodarbojās ar zemkopību, vairākkārt saņēma augstākos apbalvojumus lauksaimniecības izstādēs.
1903. gadā Bogdanu Šahno ievēlēja par Daugavpils apriņķa zemstes deputātu. 1904. gadā viņš kļuva par Vitebskas guberņas lauku īpašnieku biedrības goda biedru.

1906. gada 26. martā Vitebskas guberņas muižnieki viņu ievēlēja par Krievijas Impērijas Valsts Domes deputātu, darbojās Rietumu nomaļu frakcijā. Pēc Valsts domes atlaišanas atgriezās no Pēterpils savā lauku īpašumā.

Pēc Pirmā pasaules kara 1919. gadā neilgi bija Braslavas apriņķa vecākais.
Pēc 1922. gada dzīvoja Viļņā, bija Latgales zemes īpašnieku savienības priekšsēdētājs, filistru biedrības Koło Filistrów priekšsēdētāja vietnieks, Viļņas Ziemski Bank viceprezidents.
Miris 1955. gada 13. decembrī Lodzā.latgalesdati.du.lv

 Atsauces 

Kategorija:1868. gadā dzimušie
Kategorija:1955. gadā mirušie
Kategorija:Augšdaugavas novadā dzimušie
Kategorija:Latvijas juristi
Kategorija:Latvijas poļi